***НАРОДНО ЧИТАЛИЩЕ „ФЕНИКС-2020“***

Гр. Дунавци, ул. „Г. Димитров“ № 121, ет.3

Тел.: 0879124580; 0877393392

e-mail: fenix\_2020\_dunavtsi@abv.bg

***О Т Ч Е Т***

**За дейността на читалището през 2023г.**

ДУНАВЦИ

2023г.

Съдържание

1. За организацията:
	1. Основни цели;
	2. Приоритетни задачи;

1. Основни дейности:
	1. Художествено – творчески процес;
	2. Културна дейност;
	3. Младежки и социални дейности;
2. Работа по проекти
3. Ресурси и управление на собствеността
4. Партньори и дарители
5. Заключение
6. **ЗА ОРГАНИЗАЦИЯТА**

 Дейността на читалището през изминалата 2023г. беше изключително разнообразна и богата като мероприятия и културни събития. Изказваме своята благодарност към самодейците от певческа група „Росен здравец“ и танцов състав „Дунавска шевица“, които представяха читалището достойно на фестивалите и съборите, в които участваха. Също така изказваме своята благодарност и към доброволците, които бяха до нас и винаги готови да окажат съдействие и подкрепа.

 Отчетът за дейността на читалището през 2023г. отразява изпълнението на заложената годишна програма за развитие на читалищната дейност. Отчитайки резултатите с удовлетворение можем да кажем, че се превръща в устойчиво функционираща институция.

* 1. **ОСНОВНИ ЦЕЛИ**
* Развитие и подпомагане на любителското художествено творчество
* Обогатяване на културния живот, социалната и образователната дейност
* Превръщане на читалището в притегателен център за младите хора
* Съхраняване на традициите и обичаите на българския народ, както и местните такива
* Обогатяване на библиотечния фонд, чрез закупуване на нова литература, участие в проекти и дарения
	1. **ПРИОРИТЕТНИ ЗАДАЧИ**
* Укрепване на читалището като самоуправляващо се културно-просветно сдружение на основата на българското законодателство;
* Засилване на превантивната и социална функция на читалището, насочена към ангажиране на свободното време на подрастващите със занимания, изграждащи положителни ценности и нагласи или превенция чрез изкуство;
* Работа за устойчивост на ефектите от читалищната дейност;
* Създаване на партньорства за осъществяване на съвместни инициативи и мероприятия;
* Поддържане на активно партньорство с общинска и областна администрации, училища и детска градина, НПО-та и бизнеса за взаимна полза и подкрепа;
* Подобряване дейността на библиотеката, съобразена с интересите и нуждите на населението, чрез различни форми на културно-просветна работа;
* Осъществяване на изложби свързани с бележити дати на личности и събития от местен, регионален, национален и световен характер;
* Предоставяне на достъп до знания, информация и услуги на гражданите;
* Реализиране на проекти;

 Читалището организира своята дейност като спазва основните принципи в Закона за народните читалища и Устава на читалището, поддържа членска маса, ръководи се от върховен орган – общото събрание и читалищното настоятелство (управителен съвет).

1. **ОСНОВНИ ДЕЙНОСТИ**

 За реализиране на своите цели, читалището развива и подпомага любителското и художественото творчество, организира празненства, чествания, събира и разпространява знания за родния край и др.

* 1. **Художествено творчески процес**

 В своята работа читалището предоставя на желаещите възможност за обучение и творческа изява. Основната насока на този етап е включване на различни възрастови групи в певческата група и танцовия състав.

 Съществена дейност на читалището през 2023г. е свързана с развитието и подпомагането на любителското худажествено творчество. Читалището е естествен мост между миналото и съвремието, и ролята му при създаване, укрепване и възпроизвеждане на традициите и културата е незаменима.

 Съществуващите състави към читалището са много важен елемент в дейността му, те са активно действащи, но за съжаление в тях участват малко хора на този етап. Надяваме се в бъдеще да се разрастнат и развият. През изтеклата година съставите участваха във всички събори и фестивали на територията на община Видин, също така имаха изяви и в други общини от област Видин, както и международно участие на фестивал в гр. Зайчар, РСърбия.

 Възпроизведени бяха и народни обичаи – лазаруване, коледуване и др.

* 1. **Културна дейност**

 Културните изяви са една от основните читалищни дейности. В календарния план са заложени събития, които се организират от читалището. Отбелязахме всички исторически дати, също така и бележити дати и събития, чествахме официалните и традиционни празници.

* 1. **Младежки и социални дейности**

 През 2023г. читалището работи на партньорски принцип с Детска градина „Мир“, Основно училище „Хр. Ботев“ и Професионална гимназия по селско стопанство „Г. М. Димитров“ град Дунавци, с бизнеса и местната власт, общинска администрация. Беше успешно изпълнен и приключен проек „Социално ангажирани изкуства 22“ финансиран от НФК и с огромната подкрепа на РЕКИЦ-Видин.

1. **РЕСУРСИ И УПРАВЛЕНИЕ НА СОБСТВЕНОСТТА**

 Читалище „Феникс-2020“ не разполага със собствена база, а се помещава под наем в административната сграда в гр. Дунавци със сключен договор за безвъзмездно ползване с мажоритарният собственик на помещенията.

 На този етап читалището разполага с щатен и хоноруван персонал на държавна и общинска субсидия. Провежданото през годината е с помощта на община Видин, представители на местния бизнес и на физически лица, както и проектно финансиране от Министерство на културата за провеждане на 9-тото издание на МФФ „Дунавци пее и танцува“.

 НЧ „Феникс-2020“ осъществява и приходи от членски внос и дарения съгласно Закона за народните читалища и Устава си.

1. **ПАРТНЬОРИ И ДАРИТЕЛИ**

 Настоятелството на читалище „Феникс-2020“ оценява високо подкрепата на всички организации, институции и граждани, благодарение, на които се реализират основните дейности. Искренни благодарности на Детска градина „Мир“, Основно училище „Хр. Ботев“ и Професионална гимназия по селско стопанство „Г. М. Димитров“ град Дунавци, на бизнеса и местната власт, на общинска администрация Видин, на РЕКИЦ-Видин. По молба на физическите лица няма да съобщаваме техните имена.

1. **ЗАКЛЮЧЕНИЕ**

 Щастие за нас е работата ни с широк кръг от хора, социален статус, принадлежност и интереси. За това ще продължим да работим, така, че да виждаме удовлетвориние и радост в очите на децата и гражданите от това, което правим.

Настоящият Отчет за осъществените читалищни дейности беше разгледан и приет на заседание на Управителния съвет – Протокол № 2/31. 01. 2024г.

Изготвил:

 Е. Димитрова - секретар